На основу Решења о банкротству привредног друштва АТП Војводина а.д. Нови Сад - у стечају, матични број 08041750, донетог од стране Привредног суда у Новом Саду бр. 2. Ст. 9/2010 од 22.01.2020. године, правноснажног дана 11.05.2020. године, члана 110, 111 и 112 Закона о стечајном поступку («Службени гласник РС» број 84/04 и 85/05), у складу са Правилником о утврђивању националних стандарда за управљање стечајном масом ("Службени гласник РС" 43/05) и Одлуком Одбора поверилаца, Стечајни управник

**ОГЛАШАВА**

**продају имовине**

**јавним прикупљањем понуда**

Предмет продаје јавним прикупљањем понуда је непокретна и покретна имовина групсана у три имовинске целине које чини:

|  |  |  |  |
| --- | --- | --- | --- |
| Редни број целине | Опис имовинске целине | Процењена ликвидационавредност | Депозит 20% од процењене вредности |
| **I** | **ЦЕЛИНА 1:****1) Објекат - зграда друмског саобраћаја (тзв.“ Аутобуска станица“),** у листу непокретности бр. 11622 означен под ред. бр. 1, спратности Пр+1, површине 4.921 м2, уписан са правним статусом објекта који има одобрење за употребу, на којем се АТП Војводина а.д. Нови Сад - у стечају води као носилац права својине 1/1, изграђен на катастарској парцели 3351/1 К.О. Нови Сад 1, ул. Пут Новосадског партизанског одреда 1а;**2) Објекти - остале зграде (тзв. Помоћни објекти),** који у природи представљају монтажне кућице - портирнице, у листу непокретности бр. 11622 означени под ред. бр. 2 површине 14 м2, ред. бр. 3 површине 8 м2, и ред. бр. 4 површине 13 м2, уписани са правним статусом објекта који су изграђени без одобрења за градњу, на којима се АТП Војводина а.д. Нови Сад - у стечају води као држалац 1/1, изграђени на катастарској парцели 3351/1 К.О. Нови Сад 1, ул. Пут Новосадског партизанског одреда 1а;**3) Интерна бензинска станица** смештена на парцели 3351/1 К.О. Нови Сад 1, ул. Пут Новосадског партизанског одреда 1а. Објекат није уписан у катастар непокретности. Објекат се састоји од два подземна резервоара за гориво запремине 50.000 и 100.000 л, два точиона места и монтажне кућице у којој је смештен систем за компијутерску контролу точења горива. Подземни резервоари су у власништву НИС а.д. Нови Сад;**4) Земљиште на катастарској парцели 3351/1** К.О. Нови Сад 1, ул. Пут Новосадског партизанског одреда 1а. Површина земљишта је 2 ха 95 а 24 м2. АТП Војводина а.д. Нови Сад - у стечају је уписана као носилац права коришћења 1/1. Број листа непокретности 11622.**5) Остала припадајућа опрема и инвентар** на КП 3351/1 К.О. Нови Сад 1, ул. Пут Новосадског партизанског одреда 1а. Значајнију опрему чине дизел агредат марке ЕЛКОС 410 АС, УПС агрегат за компијутере, штампач за аутобуске карте, сатна центарала, имобилијар и др.  | **3.711.526,92**евра у динарској противвредности по средњем курсу НБС на дан уплате | **742.305,38**евра у динарској противвредностипо средњем курсу НБС на дан уплате |
| **II** | **ЦЕЛИНА 2:****1) Објекат - зграда друмског саобраћаја (тзв.“ Нови сервис за аутобусе“),** у листу непокретности бр. 11622 означен под ред. бр. 1, спратности Пр, површине 2821 м2, уписан са правним статусом објекта који има одобрење за употребу, на којем се АТП Војводина а.д. Нови Сад – у стечају води као носилац права својине, изграђен на кат. парцели 3351/2 К. О. Нови Сад 1, у Новом Саду, ул. Пут Новосадског партизанског одреда 1а;**2) Објекат – остале зграде (тзв. Објекат за третман воде)** који је у листу непокретности бр. 11622 означен под ред. бр. 2, спратности ПР, површине 71 м2, уписан са правним статусом објекта изграђеног без одобрења за изградњу, на којем се АТП Војводина а.д. Нови Сад – у стечају води као држалац 1/1, изграђен на кат. парцели 3351/2 К. О. Нови Сад 1, у Новом Саду, ул. Пут Новосадског партизанског одреда 1а;**3) Земљиште на катастарској парцели 3351/2** К.О. Нови Сад 1, ул. Пут Новосадског партизанског одреда 1а. Површина земљишта је 1 ха 22 а 04 м2. АТП Војводина а.д. Нови Сад - у стечају је уписана као носилац права коришћења 1/1. Број листа непокретности 11622.**4) Остала припадајућа опрема, једно путничко возило** марке „ЗАСТАВА“ тип „ЈУГО“ ближе ознаке Темпо 1.1. регистрација NS 022 CF у возном стању, **магацин резервних делова и инвентар** на КП 3351/2 К.О. Нови Сад 1, ул. Пут Новосадског партизанског одреда 1а. | **1.805.100,09**евра у динарској противвредности по средњем курсу НБС на дан уплате | **361.020,02**евра у динарској противвредностипо средњем курсу НБС на дан уплате |
| **III** | **ЦЕЛИНА 3:****1) Објекат - зграда друмског саобраћаја (тзв. „Стари сервис за аутобусе“)**, у листу непокретности бр. 11622 означен под ред. бр. 1, спратности Пр, површине 2118 м2, уписан са правним статусом објекта преузетог из земљишне књиге, на којем се АТП Војводина а.д. Нови Сад – у стечају води као носилац права својине 1/1, изграђен на кат. парцели 3351/3, К. О. Нови Сад 1 у Новом Саду, ул. Пут новосадског партизанског одреда 1а;**2) Објекат - зграда друмског саобраћаја (тзв. „Стара управна зграда“)**, у листу непокретности бр. 11622 означен под ред. бр. 2, спратности П, површине 504 м2, са правним статусом објекта изграђеног без одобрења за изградњу, на којем се АТП Војводина а.д. Нови Сад води као држалац 1/1, изграђен на кат. парцели 3351/3, К. О. Нови Сад 1 у Новом Саду, ул. Пут новосадског партизанског одреда 1а.**3) Објекат - тзв. „Стара благајна“** приближне површине 100 м2. Објекат је чврсте градње. Није укњижен. Објекат се налази на кат. парцели 3351/3, К. О. Нови Сад 1 у Новом Саду, ул. Пут новосадског партизанског одреда 1а.**4) Објекат – Мерно регулациона станица** приближне површине 40 м2. Објекат је мање челичне конструкције постављене на АБ темељима. Није укњижен. Објекат се налази на кат. парцели 3351/3, К. О. Нови Сад 1 у Новом Саду, ул. Пут новосадског партизанског одреда 1а.**5)** **Земљиште на катастарској парцели 3351/3** К.О. Нови Сад 1, ул. Пут Новосадског партизанског одреда 1а. Површина земљишта је 1 ха 56 а 68 м2. АТП Војводина а.д. Нови Сад - у стечају је уписана као носилац права коришћења 1/1. Број листа непокретности 11622.**6) Остала припадајућа опрема на катастарској парцели 3351/3** К.О. Нови Сад 1, ул. Пут Новосадског партизанског одреда 1а. | **1.125.285,74**евра у динарској противвредностипо средњем курсу НБС на дан уплате | **225.057,15**евра у динарској противвредностипо средњем курсу НБС на дан уплате |

Процењенa ликвидациона вредност je **минимално прихватљивa вредност** за давање понуда.

**Крајњи рок** за достављање понуда је 17.11.2020. године до 10:45 часова, у просторијама АТП Војводина а.д. Нови Сад - у стечају, ул. Пут Новосадског партизанског одреда бр. 1а. Крајњи рок је обавезујући без обзира да ли се Понуда доставља лично или путем поште.

**Право на учешће** имају сва правна и физичка лица која:

-након добијања профактуре, изврше **уплату ради откупа продајне документације** у износу од 50.000,00 динара (профактура се може преузети сваког радног дана закључно са 09.11.2020. године, у периоду од 09:00 до 14:00 часова у просторијама АТП Војводина а.д. Нови Сад - у стечају);

-**уплате депозит** за одговарајућу имовинску целину, на текући рачун АТП Војводина а.д. Нови Сад - у стечају, број 330-15004621-46 код Credit agricole banka Srbija a.d. Novi Sad, најкасније 3 (три) радна дана пре одржавања продаје јавним прикупљањем понуда. Депозит се уплаћује искључиво у новцу;

-**потпишу Изјаву о губитку права на враћање депозита**. Изјава чини саставни део продајне документације;

-при преузимању продајне документације **потпишу Уговор о чувању поверљивих података**;

**Детаљне услове продаје** сва заинтересована лица могу преузети на адреси стечајног дужника сваког радног дана од 09:00 до 14:00 часова, а најкасније **7** (**седам) радних дана** пре истицања рока за подношење понуде.

**Имовина се купује у виђеном стању** и може се разгледати након откупа продајне документације, а најкасније до 7 (седам) дана пре заказане продаје, сваким радним даном од 09:00 до 14:00 часова на адреси Нови Сад, Пут Новосадског партизанског одреда 1а. Најаву разгледања најавити раније на телефон: 065/203-8331.

Понуде се достављају **у писаној форми у запечаћеним ковертама**. На коверти треба навести да се понуда односи на продају имовине АТП Војводина а.д. Нови Сад - у стечају, Пут Новосадског партизанског одреда 1а, са назнаком ''Понуда'' и **навођењем броја целине из Огласа** на коју се понуда односи.

**Запечаћена коверта са понудом треба да садржи:**

- попуњен образац пријаве за учешће на јавном прикупљању понуда потписан лично или од стране овлашћеног лица и доказ да је у питању овлашћено лице;

- безусловну понуду, уз навођење јасно одређеног износа на који понуда гласи (минимално прихватљив износ представља процењену ликвидациону вредност);

- доказ о уплати депозита;

- потписану изјаву о губитку права на повраћај депозита;

- оригинал извода из регистра привредних субјекта који није старији од 30 дана (ако се као потенцијални купац пријављује правно лице);

- фотокопију важеће личне карте (ако се као потенцијални купац појављује физичко лице).

**Непотпуне понуде, неуредне понуде, усмене понуде, понуде које се позивају на друге понуде, понуде које се позивају на услов који није садржан у огласу или продајној документацији, понуде уз које претходно није положен деопзит, понуде у којима је понуђени износ дат испод минимално прихватљиве вредности неће се узимати у разматрање односно биће одбијене.**

**Јавно отварање понуда од стране продајне Комисије одржаће се дана 17.11.2020. године у 11:00 часова** на адреси: Нови Сад, Пут Новосадског партизанског одреда 1а, 1. спрат - канцеларија стечајног управникау присуству чланова Одбора поверилаца или представника Одбора поверилаца, Стечајног управника, и уз присуство представника свих понуђача. Уколико се у закзано време представник Одбора поверилаца или неко од понуђача не појави Продајна комисија ће отворити понуде без његовог присуства. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача (важи и за физичко и за правно лице) заступа пуномоћник дужан је да приложи оригинал пуномоћја (овереног код јавног бележника) за заступање на јавном отварању писмених понуда.

**Позивају се Понуђачи и чланови Одбора поверилаца да присуствују отварању понуда.**

**Поступак продаје јавним прикупљањем понуда спроводи Комисија** коју чине Председник и два Члана, а које Одлуком именује Стечајни управник АТП Војводина а.д. Нови Сад - у стечају.

Председник Комисије отвара понуде тако што:

1. чита правила отварања писмених понуда,
2. отвара писмене понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту,
4. констатује да ли понуда исуњава услове предвиђене огласом,
5. рангира понуђаче према висини износа из достављених понуда,
6. одржава ред на јавном отварању понуда,
7. потписује записник.

По извештају Комисије, **Стечајни управник** **АТП Војводина а.д. Нови Сад - у стечају, у року од 7 (седам) дана од дана отварања понуда, доноси одлуку о проглашењу најуспешнијег Понуђача за купца.**

Стечајни управник АТП Војводина а.д. Нови Сад - у стечају ће свим понуђачима који су поднели понуде **послати обавештење о проглашењу најуспешнијег Понуђача** за купца у року од 7 (седам) дана од дана отварања понуда.

Купопродајни уговор ће бити потписан у року од у року од 3 (три) радна дана рачунајући од дана кад проглашени купац прими обавештење о одлуци Стечајног управника. Купопродајни уговор се потписује за сваку целину понаособ.

Проглашени купац је дужан да уплати преостали износ купопродајне цене **у року од 8 (осам)** **дана** од дана потписивања Уговора. Након уплате целокупне купопродајне цене и добијања потврде од стране АТП Војводина а.д. Нови Сад - у стечају о извршеној уплати у целости, исти стиче право својине над предметом продаје код покретне имовине, док исплатом целокупне купопродајне цене код непокретне имовине купац стиче право да се укњижи као власник у одговарајуће јавне књиге и на њега се преноси имовина без терета.

Свако **лице које је стекло право на учешће** у складу са условима прописаним овим огласом, **губи право на депозит у складу са Изјавом** о губитку права на враћање депозита.

Понуђач који буде проглашен за купца **губи** **право на повраћај депозита** уколико:

-не потпише купопродајни уговор, или

-не уплати остатак купопродајне цене у предвиђеном року и на прописани начин.

Положени депозит ће без одлагања бити враћен сваком понуђачу чија понуда не буде узета у разматрање односно буде одбијена. **Повраћај депозита осталим понуђачима који су стекли статус учесника у поступку продаје, а нису проглашени за купца, депозит се враћа непосредно после полагања целокупног износа купопродајне цене** од стране проглашеног купца.

**Порези и трошкови** се додају на постигнуту купопродајну цену и **падају на терет Купца**.

**Особа за контакт** - овлашћено лице: стечајни управник Никола Павловић, телефони: 021/539-025, 063/500-516, електронска пошта: nikola.v.pavlovic@gmail.com.